**Projektas**

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į VIEŠĄJĄ ĮSTAIGĄ**

2018 m. birželio 22 d. Nr. 34-1397

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu ir 4 dalimi, Lietuvos Respublikos švietimo įstatymo 43 straipsnio 4 dalimi, 44 straipsnio 2 dalimi, Lietuvos Respublikos viešųjų įstaigų įstatymo 6 ir 7 straipsniais, Lietuvos Respublikos biudžetinių įstaigų įstatymo 13 straipsniu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Lazdijų rajono savivaldybės tarybos 2018 m. balandžio 27 d. sprendimu Nr. 5TS-1293 „Dėl Lazdijų r. Veisiejų Sigito Gedos gimnazijos pertvarkymo į viešąją įstaigą“ bei atsižvelgdama į Lazdijų r. Veisiejų Sigito Gedos gimnazijos 2018-06-19 raštą Nr. VSGGD3-142 „Dėl įstatų patvirtinimo“, Lazdijų rajono savivaldybės taryba nusprendžia:

1. Pertvarkyti biudžetinę įstaigą Lazdijų r. Veisiejų Sigito Gedos gimnaziją į viešąją įstaigą Lazdijų r. Veisiejų Sigito Gedos gimnaziją 2018 m. rugpjūčio 31 d.

2. Patvirtinti Lazdijų r. Veisiejų Sigito Gedos gimnazijos įstatus (pridedama).

3. Įgalioti Angelę Mizerienę, Lazdijų r. Veisiejų Sigito Gedos gimnazijos direktorę, o jos dėl ligos, komandiruotės, atostogų ar kitų objektyvių priežasčių nesant, – Jolitą Vailionienę, Lazdijų r. Veisiejų Sigito Gedos gimnazijos direktoriaus pavaduotoją ugdymui, pasirašyti Lazdijų r. Veisiejų Sigito Gedos gimnazijos įstatus.

4. Įpareigoti Angelę Mizerienę, Lazdijų r. Veisiejų Sigito Gedos gimnazijos direktorę, o jos dėl ligos, komandiruotės, atostogų ar kitų objektyvių priežasčių nesant, – Jolitą Vailionienę, Lazdijų r. Veisiejų Sigito Gedos gimnazijos direktoriaus pavaduotoją ugdymui įregistruoti Lazdijų r. Veisiejų Sigito Gedos gimnazijos įstatus Juridinių asmenų registre 2018 m. rugpjūčio 31 d.

5. Nustatyti, kad biudžetinės įstaigos Lazdijų r. Veisiejų Sigito Gedos gimnazija direktorės Angelės Mizerienės darbo santykiai tęsiasi viešojoje įstaigoje Lazdijų r. Veisiejų Sigito Gedos gimnazijos direktoriaus pareigose.

6. Nuo 2018 m. rugsėjo 1 d. pripažinti netekusiu galios Lazdijų rajono savivaldybės tarybos 2016 m. balandžio 29 d. sprendimą Nr. 5TS-496 „Dėl Lazdijų r. Veisiejų Sigito Gedos gimnazijos nuostatų patvirtinimo“.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LAZDIJŲ R. VEISIEJŲ SIGITO GEDOS GIMNAZIJOS PERTVARKYMO Į VIEŠĄJĄ ĮSTAIGĄ“**

**AIŠKINAMASIS RAŠTAS**

2018 m. birželio 18 d.

Lazdijai

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 9 punktu ir 4 dalimi, Lietuvos Respublikos švietimo įstatymo 43 straipsnio 4 dalimi, 44 straipsnio 2 dalimi, Lietuvos Respublikos viešųjų įstaigų įstatymo 6 ir 7 straipsniais, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“.

Sprendimo projekto tikslas – patvirtinti viešosios įstaigos Lazdijų r. Veisiejų Sigito Gedos gimnazijos įstatus ir baigti įstaigos pertvarkymo procedūras.

Projekto rengimo metu gauti specialistų vertinimai ir išvados. Projekto rengimo metu gauti specialistų vertinimai ir išvados. Nėra.

Sprendimo projektą paruošė Lazdijų rajono savivaldybės administracijos Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė